laion/Wikipedia-Exotic huggingface dataset:
כריס מפאם

כריסטופר ג'יימס מפאם (באנגלית: Christopher James Mepham; נולד ב-5 בנובמבר 1997 בהארו שבאנגליה) הוא כדורגלן ולשי המשחק בעמדת הבלם בקבוצת בורנמות' מהפרמייר ליג ובנבחרת ויילס. מפאם גדל במחלקות הנוער של צ'לסי וברנטפורד. הוא ערך 43 הופעות ליגה במדי הקבוצה הבוגרת של ברנטפורד במסגרת הפוטבול ליג צ'מפיונשיפ, בהן הבקיע שער אחד. ב-22 בינואר 2019 חתם מפאם בבורנמות' מהפרמייר ליג. ב-30 בינואר ערך את הופעת הבכורה שלו במועדון, בניצחון 4-0 על צ'לסי במסגרת המחזור ה-24 בליגה לעונת 2018/2019. ב-22 במרץ 2018 ערך מפאם את הופעת הבכורה שלו בנבחרת ויילס, בניצחון 6-0 על נבחרת סין במשחק ידידות. הוא היה חלק מסגל נבחרת ויילס לטורניר יורו 2020 בשנת 2021, וערך שלוש הופעות בטורניר. נכלל בסגל נבחרת ויילס לטורניר מונדיאל 2022. מדיה וקבצים בנושא כריס מפאם בוויקישיתוף כריס מפאם, ברשת החברתית אינסטגרם כריס מפאם, באתר Transfermarkt כריס מפאם, באתר Soccerway כריס מפאם, באתר BDFutbol כריס מפאם, באתר WorldFootball.net כריס מפאם, באתר National Football Teams כריס מפאם, באתר FootballDatabase.eu Chris Mepham leaves Brentford to join AFC Bournemouth באתר הרשמי של ברנטפורד, 22 בינואר 2019 (באנגלית) Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
סורבה תומאס

בנג'מין סורבה ויליאם תומאס (באנגלית: Benjamin Sorba William Thomas; נולד ב-25 בינואר 1999 בלונדון שבאנגליה) הוא כדורגלן ולשי המשחק בעמדת קשר הכנף בקבוצת האדרספילד טאון מהפוטבול ליג צ'מפיונשיפ ובנבחרת ויילס. תומאס גדל במחלקות הנוער של וסטהאם יונייטד ובורהאם יונייטד. הוא החל את הקריירה המקצוענית שלו בבורהאם יונייטד וצ'שהנט מהליגות הנמוכות באנגליה. ב-13 בינואר 2021 חתם תומאס על חוזה לשלוש עונות וחצי בהאדרספילד טאון מהפוטבול ליג צ'מפיונשיפ. ב-13 בפברואר ערך את הופעת הבכורה שלו במועדון, בהפסד 3-2 לוויקומב וונדררס במסגרת המחזור ה-29 בליגה לעונת 2020/2021. ב-8 באוקטובר 2021 ערך תומאס את הופעת הבכורה שלו בנבחרת ויילס, בתיקו 2-2 נגד נבחרת צ'כיה במסגרת מוקדמות מונדיאל 2022. נכלל בסגל נבחרת ויילס לטורניר מונדיאל 2022. מדיה וקבצים בנושא סורבה תומאס בוויקישיתוף סורבה תומאס, באתר Transfermarkt סורבה תומאס, באתר Soccerway סורבה תומאס, באתר WorldFootball.net סורבה תומאס, באתר National Football Teams סורבה תומאס, באתר FootballDatabase.eu Sorba Thomas Arrives At Town באתר הרשמי של האדרספילד טאון, 13 בינואר 2021 (באנגלית) Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
טום לוקייר

תומאס אלון לוקייר (באנגלית: Thomas Alun Lockyer; נולד ב-3 בדצמבר 1994 בקארדיף שבוויילס) הוא כדורגלן ולשי המשחק בעמדת הבלם בקבוצת לוטון טאון מהפרמייר ליג ובנבחרת ויילס. לוקיירר גדל במחלקות הנוער של קארדיף סיטי ובריסטול רוברס. הוא החל את הקריירה המקצוענית שלו בקבוצה הבוגרת של בריסטול רוברס במסגרת הפוטבול ליג הראשונה, הפוטבול ליג השנייה והנשיונל ליג. בסך הכל ערך 258 הופעות ליגה במדי המועדון, בהן הבקיע ששה שערים. ב-28 ביוני 2019 חתם לוקייר על חוזה לשתי עונות בצ'רלטון את'לטיק מהפוטבול ליג צ'מפיונשיפ. ב-3 באוגוסט ערך את הופעת הבכורה שלו במועדון, בניצחון 1–2 על בלקברן רוברס במסגרת המחזור הראשון בליגה לעונת 2019/2020. ב-11 בינואר 2020 הבקיע את שערו היחיד במועדון, בתיקו 2-2 נגד וסט ברומיץ' אלביון במסגרת המחזור ה-27 בליגה. הוא ערך 43 הופעות ליגה במדי המועדון, בהן הבקיע שער אחד. ב-1 בספטמבר 2020 חתם לוקייר בלוטון טאון מהפוטבול ליג צ'מפיונשיפ. ב-16 בדצמבר 2023, במהלך משחק ליגה נגד בורנמות', התמוטט לוקייר על המגרש כתוצאה מדום לב. ב-14 בנובמבר 2017 ערך לוקייר את הופעת הבכורה שלו בנבחרת ויילס, בתיקו 1-1 נגד נבחרת פנמה במשחק ידידות. הוא היה חלק מסגל הנבחרת בטורניר יורו 2020 בשנת 2021, אך לא ערך הופעות בטורניר. נכלל בסגל נבחרת ויילס לטורניר מונדיאל 2022. מדיה וקבצים בנושא טום לוקייר בוויקישיתוף טום לוקייר, ברשת החברתית אינסטגרם טום לוקייר, באתר Transfermarkt טום לוקייר, באתר Soccerway טום לוקייר, באתר BDFutbol טום לוקייר, באתר WorldFootball.net טום לוקייר, באתר National Football Teams טום לוקייר, באתר FootballDatabase.eu טום לוקייר, באתר ESPN Charlton Athletic: Chuks Aneke and Tom Lockyer join on two-year contracts באתר BBC, 28 ביוני 2019 (באנגלית) Town chief thrilled to sign 'ambitious' Lockyer from Addicks באתר הרשמי של לוטון טאון, 1 בספטמבר 2020 (באנגלית) Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
מארק האריס

תומאס מארק האריס (באנגלית: Thomas Mark Harris; נולד ב-29 בדצמבר 1998 בסוונסי שבוויילס) הוא כדורגלן ולשי המשחק בעמדת החלוץ בקבוצת אוקספורד יונייטד ובנבחרת ויילס. האריס גדל במחלקת הנוער של קארדיף סיטי. בשנת 2017 החל לשחק בקבוצה הבוגרת של קארדיף סיטי במסגרת הפוטבול ליג צ'מפיונשיפ. במהלך תקופתו במועדון הושאל לניופורט קאונטי ולפורט וייל מהפוטבול ליג השנייה ולרקסהאם מהנשיונל ליג. ב-5 בספטמבר 2021 ערך האריס את הופעת הבכורה שלו בנבחרת ויילס, בניצחון 3-2 על נבחרת בלארוס במסגרת מוקדמות מונדיאל 2022. נכלל בסגל נבחרת ויילס לטורניר מונדיאל 2022. מדיה וקבצים בנושא מארק האריס בוויקישיתוף מארק האריס, באתר Transfermarkt מארק האריס, באתר Soccerway מארק האריס, באתר WorldFootball.net מארק האריס, באתר National Football Teams מארק האריס, באתר FootballDatabase.eu Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
שמואל בנימין דנציג

שמואל בנימין בן מרדכי דנציג (בהונגרית:Danzig Samu, בגרמנית ורומנית :Samuel Beniamin Danzig;‏ 12 בנובמבר 1873 - 1944) היה רב ופעיל ציוני דתי שפעל בחבל מרמורש תחת השלטון הונגרי במסגרת אוסטרו-הונגריה, ואחר כך ברומניה. החל מ-1906 עמד בראש הקהילה החסידית הידועה כקהילה ה"ספרדית" בעיר סיגט, שאימצה בהמשך רוח משכילית. קהילה זו פקדה את בית הכנסת "ויז'ניצר קלויז" . דנציג היה אחד מראשי תנועת המזרחי באזור. אחרי סיפוחה מחדש של צפון טרנסילבניה להונגריה ב-1940 נספה בשנת 1944 בשואת יהדות הונגריה. שמואל בנימין דנציג נולד ב-1873 בעיירה וצ'ה, בסלובקיה, אז ואגווצ'ה בממלכת הונגריה במסגרת אוסטרו-הונגריה, במשפחת הרב מרכוס מרדכי דנציג, רב העיירה, ואשתו - חנה (האני) דנציג לבית קירץ. הוא למד בישיבת פרשבורג בברטיסלבה אצל הרב שמחה בונם סופר "שבט סופר" ואחר כך בפרנקפורט דמיין בישיבת הרב שלמה זלמן ברויאר, רבה של עדת ישורון. במקביל למד לתואר דוקטור במוסד אקדמי בפרנקפורט על נהר מיין. בשנת 1906 נבחר לרב הקהילה החסידית ה"ספרדית" של שומרי תורה משכילים, שקמה בעיר סיגט מסביב לבית הכנסת "ויז'ניצר קלויז". הוא נהג לדרוש בשפות הונגרית וגרמנית, ובימי חג בעיקר בגרמנית. דרישותיו בשבת שובה ובשבת הגדול משכו קהל רב. זכה להכרה מצד האדמו"ר מוויז'ניץ משושלת הגר, דבר שעורר מחאות בקרב חסידי סאטמר שעמדו בראש רבנות סיגט. הרב ד"ר דנציג נמנה עם מנהיגי תנועת המזרחי בסיגט וצפון טרנסילבניה והשתתף בקונגרס הציוני ב-1907, כמו כן, השתתף בכנסים ציוניים נוספים ובכנסים של הקונגרס היהודי העולמי. כמנהיג ציוני העיר אירח בסיגט את הרב מאיר בר-אילן שהשתתף בכנס ראשון של ציוני האזור. ניהל את קהילתו למשך 38 שנה, וכנציג היהודים, היה חבר במועצת העיר. כמו כן עמד בראש שלוחת הג'וינט המקומית. היה מעורה בחיי העיר ויחד עם שאר העדות, תרם, בין היתר, לבנייה ב-1913 של היכל התרבות של סיגט. בשנת 1940 בעקבות תכתיב וינה סופחה העיר סיגט בחזרה להונגריה. ב-1944 היהודים רוכזו בגטו והרב דנציג התמנה בראש מועצת הגטו. יחד עם רוב יהודי סיגט נשלח למותו למחנה ההשמדה אושוויץ-בירקנאו. הרב דנציג היה נשוי לרוז'י (שושנה) לבית קראוס ונולדו להם חמשה ילדים: יוצי, אוטי, הילל אימרה, טיבור-יונתן ופסי. אחד מבניו, הלל דנציג, היה עיתונאי וסופר ופעיל ציוני (מפא"י) שעלה לישראל וכתב בהונגרית ובעברית. בנו השני, הרופא טיבור יונתן דנציג, גויס בשלהי שנת 1942 לעבודת כפייה בצבא ההונגרי באוקראינה ונספה בינואר 1943 עיטור של הממלכה הרומנית בדרגת אביר. כתב ספר בתחום האתיקה: Drei Genealogien der Moral Agudath Israel (שלוש גניאלוגיות של המוסר באגודת ישראל) , Baruch Tercatin, Lucian-Zeev Herșcovici - Prezențe rabinice în perimetrul românesc Editura Hasefer ,București, 2008 עמ' 126–127 Moshe Carmilly-Weinberger - A zsidóság története Erdélyben 1623-1944 in Hungaria Judaica nr 9, 1995 ed. Géza Komoróczy Ujvári Péter Magyar Zsidó Lexikon art. Danzig Samu עמ' 187 במקורות אחדים נכתב שנולד ב-1875 - למשל ב-2008 B Tercatin, L.Herșcovici עמ' 126, או 1878 Vasile Gogea 16/12/2013 לפי מאמרו ב-30.11.2013 בעיתון המקומי "Sigheteanul" במלאת מאה שנה להיכל התרבות בסיגט [lang=eng&site=gfh https://www.infocenters.co.il/gfh/notebook_ext.asp?book=10821& הערות לצילום מ-1940 בארכיון של בית לוחמי הגטאות]
חרארדו ארטאגה

חרארדו דניאל ארטאגה סאמורה (בספרדית: Gerardo Daniel Arteaga Zamora; נולד ב-7 בספטמבר 1998 בספופן שבמקסיקו) הוא כדורגלן מקסיקני המשחק בעמדת המגן השמאלי בקבוצת מונטריי מליגת העל המקסיקנית ובנבחרת מקסיקו. ארטאגה גדל במחלקת הנוער של סנטוס לגונה הוא החל לשחק בקבוצה הבוגרת של המועדון בשנת 2016, ובסך הכל ערך 89 הופעות ליגה במדי המועדון, בהן הבקיע שער אחד. ב-26 ביולי 2020 חתם ארטאגה על חוזה לחמש עונות בראסינג גנק מליגת העל הבלגית. ב-29 בינואר 2024 חזר למקסיקו וחתם במונטריי תמורת סכום של ארבעה וחצי מיליון אירו בחוזה לשנה וחצי. ב-11 בספטמבר 2018 ערך ארטאגה את הופעת הבכורה שלו בנבחרת מקסיקו, בהפסד 0–1 לנבחרת ארצות הברית במשחק ידידות. ב-27 בספטמבר 2022 הבקיע את שער הבכורה שלו בנבחרת, בהפסד 2–3 לנבחרת קולומביה במשחק ידידות. נכלל בסגל נבחרת מקסיקו לטורניר מונדיאל 2022. נכלל בסגל נבחרת מקסיקו לטורניר קופה אמריקה 2024. סנטוס לגונה אליפות מקסיקו (1): 2017/2018 קלאוסורה ראסינג גנק הגביע הבלגי (1): 2020/2021 נבחרת מקסיקו גביע הזהב של CONCACAF ‏(1): 2023 חרארדו ארטאגה, ברשת החברתית אינסטגרם חרארדו ארטאגה, באתר Transfermarkt חרארדו ארטאגה, באתר Soccerway חרארדו ארטאגה, באתר BDFutbol חרארדו ארטאגה, באתר WorldFootball.net חרארדו ארטאגה, באתר National Football Teams חרארדו ארטאגה, באתר FootballDatabase.eu ¡Mexicano a Europa! Gerardo Arteaga es nuevo jugador del Genk de Bélgica באתר Medio Tiempo, ‏ 26 ביולי 2020 (בספרדית) Convocatoria de la Selección Nacional de México באתר הרשמי של פדרציית הכדורגל המקסיקנית, 14 בנובמבר 2022 (בספרדית) ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
אלכסיס וגה

ארנסטו אלכסיס וגה רוחאס (בספרדית: Ernesto Alexis Vega Rojas; נולד ב-25 בנובמבר 1997 במקסיקו סיטי שבמקסיקו) הוא כדורגלן מקסיקני המשחק בעמדת קשר הכנף בקבוצת גוודלחרה מליגת העל המקסיקנית ובנבחרת מקסיקו. וגה גדל במחלקת הנוער של דפורטיבו טולוקה. בשנת 2016 החל לשחק בקבוצה הבוגרת של המועדון במסגרת ליגת העל המקסיקנית. הוא ערך 58 הופעות ליגה במדי המועדון, בהן הבקיע 12 שערים. ב-8 בדצמבר 2018 חתם וגה בגוודלחרה מליגת העל המקסיקנית. ב-26 במרץ 2019 ערך וגה את הופעת הבכורה שלו בנבחרת מקסיקו, בניצחון 4-2 על נבחרת פרגוואי במשחק ידידות. הוא נכלל בסגל נבחרת מקסיקו לטורניר גביע הזהב 2019, וערך שתי הופעות בטורניר, בו זכתה נבחרתו. ב-15 ביוני 2019 הבקיע את שער הבכורה שלו בנבחרת, בניצחון 7-0 על נבחרת קובה במסגרת שלב הבתים של הטורניר. בשנת 2021 זכה וגה עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו. נכלל בסגל נבחרת מקסיקו לטורניר מונדיאל 2022. נכלל בסגל נבחרת מקסיקו לטורניר קופה אמריקה 2024. נבחרת מקסיקו גביע הזהב של CONCACAF ‏ (1): 2019 מדיה וקבצים בנושא אלכסיס וגה בוויקישיתוף אלכסיס וגה, ברשת החברתית אינסטגרם אלכסיס וגה, באתר Transfermarkt אלכסיס וגה, באתר Soccerway אלכסיס וגה, באתר WorldFootball.net אלכסיס וגה, באתר National Football Teams אלכסיס וגה, באתר FootballDatabase.eu אלכסיס וגה, באתר ESPN Alexis Vega sería presentado con Chivas el sábado באתר Staff FT, ‏ 5 בדצמבר 2018 (בספרדית) Convocatoria de la Selección Nacional de México באתר הרשמי של פדרציית הכדורגל המקסיקנית, 14 בנובמבר 2022 (בספרדית) ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
ניקולו פג'ולי

ניקולו פג'ולי (באיטלקית: Nicolò Fagioli; נולד ב-12 בפברואר 2001 בפיאצ'נצה שבאיטליה) הוא כדורגלן איטלקי המשחק בעמדת הקשר בקבוצת יובנטוס מהסרייה א' ובנבחרת איטליה. פג'ולי גדל במחלקות הנוער של פיאצ'נצה, קרמונזה ויובנטוס. ב-27 בינואר 2021 ערך את הופעת הבכורה שלו בקבוצה הבוגרת של יובנטוס, בניצחון 0–4 על ספאל במסגרת קופה איטליה. ב-22 בפברואר ערך את הופעת הבכורה שלו בסרייה א', בניצחון 0–3 על קרוטונה במסגרת המחזור ה-23 לעונת 2020/2021. ב-31 באוגוסט 2021 הושאל פג'ולי למשך עונה אחת לקרמונזה מהסרייה ב'. ב-12 בספטמבר ערך פגיולי את הופעת הבכורה שלו במועדון, בניצחון 0–2 על צ'יטאדלה במסגרת המחזור השלישי לעונת 2021/2022. ב-19 בספטמבר הבקיע את שער הבכורה שלו במועדון, בניצחון 1–2 על פארמה במסגרת המחזור הרביעי בליגה. הוא ערך 33 הופעות ליגה במהלך תקופת ההשאלה, בהן הבקיע שלושה שערים. בתום תקופת ההשאלה לקרמונזה חזר פג'ולי ליובנטוס. ב-14 בספטמבר 2022 ערך פג'ולי את הופעת הבכורה שלו בליגת האלופות, בהפסד 1–2 לבנפיקה ליסבון במסגרת שלב הבתים לעונת 2022/2023. ב-29 באוקטובר הבקיע את שער הבכורה שלו בסרייה א', בניצחון 0–1 על לצ'ה במסגרת המחזור ה-12 לעונת 2022/2023. ב-16 בנובמבר 2022 ערך פג'ולי את הופעת הבכורה שלו בנבחרת איטליה, בניצחון 1–3 על נבחרת אלבניה במשחק ידידות. ניקולו פג'ולי, באתר Transfermarkt ניקולו פג'ולי, באתר Soccerway ניקולו פג'ולי, באתר WorldFootball.net ניקולו פג'ולי, באתר National Football Teams ניקולו פג'ולי, באתר FootballDatabase.eu Nicolò Fagioli in prestito alla Cremonese באתר הרשמי של יובנטוס, 31 באוגוסט 2021 (באיטלקית)
סולודר

האם התכוונתם ל... אברהם סולודר – משורר עברי עדנה סולודר – אשת ציבור ישראלית צזאר סולודר – סופר רוסי רזיאל סולודר – מלחין, מעבד ומנצח ישראלי שרה בן-עמי סולודר – רופאה ישראלית
איסטנה נורול אימאן

האיסטנה נורול אימאן (באנגלית: Istana Nurul Iman) הוא מעונו הרשמי של סולטאן ברוניי, חסן אל-בולקיה ומקום מושבה של ממשלת ברוניי. השם "איסטנה נורול אימאן" לקוח ממלאית "איסטנה" ומערבית "נור-אול אימאן" ופירושו "ארמון אור האמונה". הוא תוכנן על ידי האדריכל הפיליפיני ויסאיאני לוצ'ין, אשר ניצל את המוטיב האדריכלי של כיפות זהב וגגות מקומרים כדי להדהד את ההשפעות האסלאמיות והמלאיות של ברוניי. פנים הארמון עוצב על ידי חואן צ'ו, מנהל העיצוב של KCA International, ששאר עבודותיו כוללות את בורג' אל-ערב בדובאי. הבנייה טופלה על ידי איילה אבוט ובאטרס, חברת בנייה בבריטניה, והסתיימה ב-1984 בעלות כוללת של כ-1.4 מיליארד דולר. קשה לקבוע את התואר "הארמון הגדול בעולם" ושנויה במחלוקת, שכן מדינות שונות משתמשות בסטנדרט הייחודי שלהן כדי לטעון שהארמון שלהן הוא הגדול ביותר. באמצעות הגדרות שונות, מספר ארמונות טוענים שהם הגדולים בעולם. הסולטן לוקח את הקהל הרשמי שלו לארמון. הארמון משמש גם לכל תפקידי המדינה של ממשלת ברוניי. בנוסף, בארמון שוכן משרד ראש הממשלה, ומשמש כמקום מושבה של ממשלת ברוניי. בנוסף לחדרי הקהל וחדרי המדינה, יש חדר כס המשמש לאירועים רשמיים שונים כגון הכרזת נסיך הכתר וחגיגת יום ההולדת השנתית. עם זאת, בהתאם לשימוש העיקרי שלו כמעונו האישי של הסולטן, הארמון הוא ביתם של 17,000 המכוניות של סולטן ב-110 מוסכים נפרדים. הארמון אינו פתוח לציבור אלא בחגיגה האסלאמית השנתית של עיד-אל-פיטר (הפסטיבל בסוף חודש הצום המוסלמי) כאשר הארמון מקבל כ-110,000 מבקרים במהלך תקופה של שלושה ימים בה האורחים מקבלים מתנות של מזון וכן חבילות ירוקות המכילות כסף לילדים צעירים. הארמון פתוח גם למוסלמים במהלך 10 ימים מתקופת הרמדאן לכינוס תפילות תדארוס וטאראווי . מדיה וקבצים בנושא איסטנה נורול אימאן בוויקישיתוף אתר האינטרנט הרשמי של איסטנה נורול אימאן (באנגלית) עובדות לא חשובות | פעם תהיתם מהו הארמון הגדול בעולם לוחץ ידיים עם מלוכה בתוך ארמון הסולטן של ברוניי איסטנה נורול אימאן - מהו הארמון הגדול ביותר בעולם?, באתר eureka.org.il
ונסה סלבסט

ונסה סלבסט (באנגלית: Vanessa Selbst; נולדה ב-9 ביולי 1984) היא שחקנית פוקר אמריקאית אשר זכתה ב-3 צמידי אליפות העולם בפוקר, ונבחרה להיכל התהילה של הפוקר לנשים ב-2022. סלבסט היא האישה היחידה שדורגה במקום הראשון ב-GPI. סלבסט נולדה בברוקלין וגדלה בניו יורק. היא החלה ללמוד תואר במתמטיקה במכון הטכנולוגי של מסצ'וסטס, לפני שעברה לאוניברסיטת ייל ושם עשתה תואר במדע המדינה. היא עבדה במקינזי ושות', וחזרה לפקולטה למשפטים בייל וסיימה תואר במשפטים ב-2012. סלבסט החלה לשחק באליפות העולם בפוקר ב-2006, והגיעה לשולחן הגמר בטורניר טקסס הולדם הראשון בו היא נכנסה לכסף. ב-2008 זכתה בצמיד אליפות העולם בפוקר הראשון שלה, כשניצחה בטורניר אומהה הולדם. ב-2012 זכתה בצמיד השני שלה בטורניר 10-משחקים מעורבים. בינואר 2013 ניצחה סלבסט בטורניר ה-High Roller בעלות כניסה של 25 אלף דולר, כחלק מסבב ה-PCA, וזכתה ב-1.4 מיליון דולר. זכייה זו העלתה אותה למקום הראשון בכל הזמנים בזכיות מטורנירים עבור נשים. ב-2014 זכתה בטורניר טקסס הולדם בעלות כניסה של 25 אלף דולר, ובכך הפכה לאישה הראשונה אשר זכתה ב-3 צמידים באירועים פתוחים שאינם לנשים או מוזמנים בלבד. באותה השנה הייתה גם לאישה הראשונה אשר דורגה במקום הראשון ב-GPI. בינואר 2018 הודיעה סלבסט על פרישתה ממשחק מקצועני. נכון ליולי 2024, סלבסט זכתה בסך של כ-11.9 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם, והיא האישה עם מירב הזכיות מטורנירים. ב-24 באוגוסט 2013 התחתנה עם מירנדה פוסטר, ולזוג ילד. מדיה וקבצים בנושא ונסה סלבסט בוויקישיתוף ונסה סלבסט, ברשת החברתית אקס (טוויטר) ונסה סלבסט, ברשת החברתית אינסטגרם ונסה סלבסט, באתר The Hendon Mob ונסה סלבסט, באתר Global Poker Index ונסה סלבסט, באתר אליפות העולם בפוקר ונסה סלבסט, באתר סבב הפוקר העולמי Steve Friess, ‏From the Poker Table to Wall Street, New York Times, 27 ביולי 2018 (באנגלית) Haley Hintze‏, Vanessa Selbst Becomes All-Time Women's Tournament Earnings Leader, באתר Pokerfuse, ‏16 בינואר 2013 (באנגלית) Mo Nuwwarah,‏ Vanessa Selbst Retires as Pro Poker Player, באתר PokerNews,‏ 2 בינואר 2018 (באנגלית) ציוץ של Vanessa Selbst 🏳️‍🌈 ברשת החברתית אקס (טוויטר), 7 באפריל 2018
Fixer Upper (שיר)

Fixer Upper (בעברית: קמבני ת'קומבינטור, בתרגום חופשי: דרוש תיקון) הוא שיר מתוך סרט ההנפשה של דיסני משנת 2013 "לשבור את הקרח". קריסטן אנדרסון-לופז דיברה על ההשראה של השיר: אנחנו קיבלנו את ההשראה מבובי (בעלי רוברט לופז). כאשר יצאנו לדייט ראשון, אני נאלצתי לדבר עליו אל החברות שלי איך שהוא קצת דרוש-תיקון. הוא חי עם ההורים שלו אבל הייתי מאוהבת בו. אני ידעתי שאני הולכת להינשא לו אבל הוא גר עם הוריו, לא הייתה לו עבודה. הוא כתב מחזמר בובות משגע (אבניו קיו) וזו המילה, דרוש-תיקון, תמיד תהיה בלקסיקון שלי. רוברט לופז הרחיב יותר על ההקשר של השיר בתוך המחזמר: כאשר הבנו כי קריסטוף עמד ליצור חברות עם הטרולים אשר נהיו המפתח לחקור הבנו שזה היה בסדר, הוא הביא נערה שהוא לא יצא איתה אל משפחת דמויי הסלעים הגדולה והם לא הבינו את המצב. לכן חשבנו שזה הולך להיות סוג של שיר דייט ניו-יורק בתחושת קברט וכך סוג השיר הגיע אלינו. השיר מושר כאשר קריסטוף מביא את אנה ל"משפחתו" שלו - הטרולים שטיפלו באנה לאחר התאונה הקודמת של אלזה. קריסטוף מבקש שפאבי תטפל באנה מכיוון שהוא חושש שאלזה פצעה אותה, אבל הטרולים חושבים שאנה היא חברתו היציבה ולכן מנסים לחתן את השניים יחד. השיר מתחיל בכך שהטרולים שואלים את אנה מה מונע ממנה לצאת עם קריסטוף, כמו "הבלונדיניות הבלתי גברית שלו" או הנטייה שלו "לנצוץ ביער". למרות שקריסטוף מוחה על כך שאנה מאורסת למישהו אחר, הטרולים ממשיכים ומנסים לחתן אותם. הם מצליחים לעבור חלק מהנדרים לפני שהמשתתפים המקריים ניתקו אותם. IndieWire תיאר את השיר כ"אודה אופטימית שרירותית ליכולתה של האהבה לנצח על חוסר השלמות כל כך לא תואמת שהיא נעקרה לאמצע תקליטור הפסקול של לשבור את הקרח". DecentFilms הצהיר, "ישנה טענה כפולה לגבי סוג אחר של מערכת יחסים שנאמר שהוא "מחוץ לחוקי הטבע": הטרולים, ששרים על קריסטוף בשיר "Fixer-Upper", מרמזים שיש לו מערכת יחסים לא טבעית עם האייל שלו. סוון . כן: בדיחה על חייתיות בסרט מצויר של דיסני". Dawb תיאר את זה כ"שיר הפתיחה של הפרוגלים". הגרסה בשפה הקוריאנית המושרת על ידי יונג יאנג-ג'ו וחברים נוספים בצוות השחקנים הופיעה במצעד ההורדות של גאון ב-200 לאחר שהורדה 6,000 פעמים; עם זאת, הוא לא הופיע במצעד הסינגלים הראשי של גאון . מידע על היצירה "Fixer Upper" באתר מיוזיק בריינז מידע על הקומפוזיציה "Fixer Upper" באתר AllMusic גרסאות נוספות ל"Fixer Upper" באתר SecondHandSongs Perlman, Jake (10 בפברואר 2014). "On the Scene: 'Frozen' cast performs live for the first (and probably only) time ever". Entertainment Weekly. ארכיון מ-2014-03-01. נבדק ב-10 בפברואר 2014. It was the first time the cast had ever sung the songs live and the first time many had sung the songs at all since they recorded the soundtrack a year and a half ago. {{cite news}}: (עזרה) Disney's Frozen: Interviews with the Animators, Directors & Songwriters #DisneyFrozen | Lady and the Blog "The Scrambled Sexuality of 'Frozen's "Let It Go"|Criticwire". אורכב מ-המקור ב-2014-05-04. נבדק ב-2014-06-20. So, How Gay is Disney’s Frozen? Movie Review: Frozen - Blogs - DAWN. "Gaon Download Chart 2014년 3월 2주차". Gaon (בקוריאנית). 1 במרץ 2014. אורכב מ-המקור ב-22 ביוני 2014. נבדק ב-23 במאי 2014. {{cite web}}: (עזרה)
דינון

דינון או דיינון (ביוונית: Δίνων או Δείνων), איש קולופון (אנ') באסיה הקטנה (סביבות 360–330 לפנה"ס), היה היסטוריון וכרוניקן יווני, שכתב היסטוריה של המזרח הקרוב. דינון היה אביו של ההיסטוריון קלייטרכוס. דינון חיבר היסטוריה של פרס, שחלקים רבים ממנה שרדו. הסודא מייחס בטעות את חיבור לדיו קסיוס. החיבור היה מחולק ללפחות שלושה חלקים, שנראה שתאמו לשלושת החלקים של חיבורו של קטסיאס: אסיריאקה, מדיקה ופרסיקה. נראה כי 30 הפרגמנטים ששרדו מחיבורו, מוכיחים כי דינון המשיך את ההיסטוריה של המזרח הקרוב מנקודת הזמן שבה קטסיאס סיים (398/7 לפנה"ס). חיבורו החל בתקופות אגדתיות (המלכה סמירמיס) והסתיים עם הכיבוש הפרסי מחדש של מצרים, אלה הנושאים שעסק בהם: שמו של זורואסטר, הנבואה על תהילתו העתידית של כורש כפי שנאמרה למלך המדי אסטיאגס, הגניאולוגיה של כנבוזי השני, תיאור מנהג על שולחנו של חשיארש הראשון, הערובה להגנה שתמיסטוקלס קיבל מחשיארש–ארתחששתא הראשון כשתמיסטוקלס עזב את יוון לאסיה הקטנה, גניאולוגיה משובשת מאוד של אחותו של ארתחששתא הראשון, חייו של ארתחששתא השני כפי שנשתמר בביוגרפיה של פלוטרכוס משנת 398/7 ואילך (היכן שקסטיאס סיים), ומנהגים פרסיים. הפרגמנטים ששרדו מצביעים על כך שדינון חיבר את יצירתו עבור קוראים שטעמם היה אלמנטים אגדיים, מוזרים וארוטיים. ואף על פי כן, הביוגרף הרומי קורנליוס נפוס חשב את דינון למקור האמין ביותר על היסטוריה פרסית, ואתנאיוס, כמו גם פלוטרכוס, השתמשו שוב ושוב בחיבורו, לצד או כנגד חיבורו של קטסיאס; שמו נזכר מספר פעמים גם בחיבורו של פליניוס הזקן. נראה אפוא שחיבורו זכה להערכה רבה יותר מאשר הפרסיקה של קטסיאס. Dominique Lenfant (ed., trans. comm), Les histoires perses de Dinon et d'Héraclide (Paris: De Boccard, 2009) (Persika, 13) DINON, באנציקלופדיה איראניקה DINON, באנציקלופדיה איראניקה קורנליוס נפוס, קונון, פרק 5, פסקה 4. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מרוץ לאתמול

מרוץ לאתמול (באנגלית: Tru Calling) היא סדרת טלוויזיה אמריקאית ששודרה בערוץ הטלוויזיה FOX בין השנים 2003–2005. הסדרה בוטלה במהלך העונה השנייה. ההכרזה על ביטול הסדרה נעשתה במהלך צילומי הפרק השישי והאחרון של העונה השנייה, רשת FOX הודיעה שהיא מאשרת את המשך צילומי הפרק, לאחר צילום הפרק, הוא לא שודר בטלוויזיה אלא צורף ל-DVD בלבד. בישראל שודרה הסדרה בערוץ הוט 3. הסדרה עוסקת בטרו דייוויס, בוגרת קולג' עם שאיפות ללמוד רפואה, המתחילה בפרק הראשון לעבוד בחדר המתים המקומי. שם היא מגלה כי יש לה כישרון מיוחד – גופות של אנשים שמתו בנסיבות בלתי טבעיות פונות אליה לעזרה. ברגע שהן עושות זאת, היום חוזר על עצמו מרגע יקיצתה של טרו. עבור שאר העולם, יום זה מתרחש לראשונה. טרו היא היחידה שזוכרת כי היום חוזר על עצמו ומנסה לעשות כל שביכולתה כדי להציל את האדם שפנה אליה לעזרה. במהלך החלק השני של העונה, אדם בשם ג'ק (השחקן ג'ייסון פרסטלי) מנסה לחבל בעבודתה של טרו, ולמנוע ממנה להציל את מי שהיה אמור למות. "מרוץ לאתמול", במסד הנתונים הקולנועיים IMDb (באנגלית) "מרוץ לאתמול", באתר AllMovie (באנגלית) "מרוץ לאתמול", באתר Rotten Tomatoes (באנגלית) "מרוץ לאתמול", באתר Metacritic (באנגלית) "מרוץ לאתמול", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.